ᱵᱨᱟᱡᱟᱵᱷᱤᱞ

ᱵᱨᱟᱡᱟᱵᱷᱤᱞ ᱫᱚ ᱠᱚᱝᱜᱳ ᱨᱮᱱᱟᱜ ᱟᱹᱯᱱᱟᱹᱛ (ᱠᱚᱝᱜᱳ ᱟᱹᱯᱱᱟᱹᱛ) ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱫᱤᱥᱚᱢ ᱨᱮᱱᱟᱜ ᱠᱟᱹᱣᱰᱤ ᱟᱹᱨᱤ ᱟᱨ ᱥᱟᱥᱚᱱᱤᱭᱟᱹ ᱛᱟᱞᱢᱟ ᱨᱮᱱᱟᱜ ᱜᱚᱴᱷᱚᱱ, ᱱᱚᱣᱟ ᱫᱚ ᱠᱚᱝᱜᱳ ᱜᱟᱰᱟ ᱨᱮᱱᱟᱜ ᱠᱚᱧᱮ ᱥᱮᱦᱮᱫ, ᱠᱚᱝᱜᱳ ᱫᱤᱥᱩᱣᱟᱹᱛᱟᱹᱨᱤ ᱟᱹᱯᱱᱟᱹᱛ ᱨᱮᱱᱟᱜ ᱨᱟᱡᱽᱜᱟᱲ ᱠᱤᱱᱥᱟᱥᱟ ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾

ᱨᱟᱡᱽᱜᱟᱲ ᱨᱤᱱ ᱦᱚᱲ ᱮᱞ ᱫᱚ ᱑.᱘ ᱢᱤᱞᱤᱭᱚᱱ ᱛᱟᱦᱮᱱ ᱦᱚᱲ ᱠᱷᱚᱱ ᱫᱚ ᱰᱮᱦᱮᱨ ᱢᱮᱱᱟᱜ ᱠᱚ ᱵᱩᱡᱷᱟᱹᱜ ᱠᱟᱱᱟ, ᱡᱟᱦᱟᱸ ᱨᱮ ᱡᱟᱹᱛᱤᱭᱟᱹᱨᱤ ᱦᱚᱲ ᱮᱞ ᱨᱮᱱᱟᱜ ᱢᱤᱫ ᱛᱮᱥᱟᱨ ᱠᱷᱚᱱ ᱰᱮᱦᱮᱨ ᱠᱚ ᱥᱮᱞᱮᱫ ᱟᱠᱟᱱᱟ ᱾ ᱟᱢᱫᱟᱡᱽ ᱔᱐% ᱫᱚ ᱵᱟᱝ-ᱪᱟᱹᱥᱤ ᱵᱮᱯᱟᱨ ᱨᱮᱠᱚ ᱠᱟᱹᱢᱤᱭᱟ ᱾ ᱫᱚᱥᱟᱨ ᱡᱮᱜᱮᱛ ᱞᱟᱹᱲᱦᱟᱹᱭ ᱚᱠᱛᱚ, ᱑᱙᱔᱐ ᱥᱟᱞ ᱟᱨ ᱑᱙᱔᱒ ᱥᱟᱞ ᱛᱟᱞᱟ ᱨᱮ ᱵᱨᱟᱡᱟᱵᱷᱤᱞ ᱫᱚ ᱯᱷᱨᱤ ᱯᱷᱨᱟᱸᱥ ᱨᱮᱱᱟᱜ ᱨᱟᱡᱽᱜᱟᱲ ᱦᱚᱸ ᱛᱟᱦᱮᱸ ᱠᱟᱱᱟ ᱾

᱒᱐᱑᱓ ᱥᱟᱞ ᱨᱮ, ᱵᱨᱟᱡᱟᱵᱷᱤᱞ ᱫᱚ ᱭᱩᱱᱮᱥᱠᱳ ᱦᱚᱛᱮᱛᱮ ᱥᱮᱨᱮᱧ ᱥᱚᱦᱚᱨ ᱧᱩᱛᱩᱢ ᱞᱮᱱ ᱛᱟᱦᱮᱸᱫ; ᱛᱤᱥ ᱠᱷᱚᱱ ᱱᱚᱣᱟ ᱠᱨᱤᱮᱴᱤᱵᱽ ᱥᱤᱴᱤ ᱱᱮᱴᱣᱟᱨᱠ ᱨᱤᱱᱤᱡ ᱥᱚᱦᱮᱫ ᱦᱚᱸ ᱢᱮᱱᱟᱭᱟ ᱾

ᱚᱛᱱᱚᱜ

ᱵᱨᱟᱡᱟᱵᱷᱤᱞ ᱫᱚ ᱯᱩᱞ ᱢᱟᱞᱮᱵᱳ ᱨᱮᱱᱟᱜ ᱴᱷᱤᱠ ᱞᱟᱛᱟᱨ ᱠᱚᱝᱜᱳ ᱜᱟᱰᱟ ᱨᱮᱱᱟᱜ ᱠᱚᱧᱮ ᱨᱮ ᱢᱤᱫᱴᱟᱹᱝ ᱢᱟᱨᱟᱝ ᱴᱚᱴᱷᱟ ᱫᱚ ᱯᱟᱥᱱᱟᱣᱟ ᱾ ᱢᱵᱟᱢᱩ, ᱯᱩᱞ ᱵᱷᱤᱛᱤᱨ ᱢᱤᱫᱴᱟᱹᱝ ᱢᱟᱨᱟᱝ ᱫᱤᱯ, ᱠᱚᱝᱜᱳ ᱟᱹᱯᱱᱟᱹᱛ ᱨᱮᱱᱟᱜ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾

ᱵᱨᱟᱡᱟᱵᱷᱤᱞ ᱫᱚ ᱟᱴᱞᱟᱱᱴᱤᱠ ᱢᱟᱦᱟᱫᱚᱨᱭᱟ ᱠᱷᱚᱱ ᱫᱚ ᱕᱐᱖ ᱠᱤᱞᱟᱢᱤᱴᱚᱨ (᱓᱑᱔ ᱢᱤᱞ) ᱫᱮᱥᱤ ᱟᱨ ᱵᱷᱩᱢᱚᱫᱷᱭᱚ ᱜᱟᱨ ᱠᱷᱚᱱ ᱔᱗᱔ ᱠᱤᱞᱚᱢᱤᱴᱚᱨ (᱒᱙᱕ ᱢᱤᱞ) ᱮᱛᱚᱢ ᱨᱮ ᱢᱮᱱᱟᱜᱼᱟ ᱾ ᱥᱚᱦᱚᱨ ᱫᱚ ᱢᱤᱫᱴᱟᱹᱝ ᱠᱚᱢᱭᱩᱱ ᱠᱟᱱᱟ ᱱᱚᱣᱟ ᱫᱚ ᱟᱹᱯᱱᱟᱹᱛ ᱨᱮᱱᱟᱜ ᱮᱴᱟᱜ ᱴᱚᱴᱷᱟ ᱠᱷᱚᱱ ᱵᱷᱮᱜᱟᱨ ᱜᱮᱭᱟ; ᱱᱚᱣᱟ ᱫᱚ ᱯᱩᱞ ᱵᱤᱵᱷᱟᱜᱽ ᱠᱷᱚᱱ ᱫᱚ ᱜᱷᱮᱨᱟᱣ ᱟᱠᱟᱱᱟ ᱾ ᱥᱚᱦᱚᱨ ᱨᱮᱱᱟᱜ ᱜᱚᱴᱟ ᱥᱮᱦᱮᱫ ᱢᱟᱨᱟᱝᱼᱢᱟᱨᱟᱝ ᱴᱟᱺᱰᱤ ᱢᱮᱱᱟᱜᱼᱟ ᱾ ᱥᱚᱦᱚᱨ ᱫᱚ ᱠᱚᱢ ᱥᱚᱢᱟᱱ ᱢᱮᱱᱟᱜᱼᱟ, ᱟᱨ ᱓᱑᱗ ᱢᱤᱴᱚᱨ (᱑,᱐᱔᱐ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱰᱟᱣᱩᱱᱨᱤᱵᱷᱟᱨ ᱫᱟ ᱠᱚᱝᱜᱳ ᱨᱮ ᱟᱹᱰᱤ ᱜᱟᱱ ᱨᱮᱯᱤᱰᱥ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱞᱤᱵᱷᱤᱝᱥᱴᱚᱱ ᱡᱷᱟᱨᱱᱟ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ, ᱱᱚᱣᱟ ᱫᱚ ᱟᱴᱞᱟᱱᱴᱤᱠ ᱨᱮ ᱟᱡᱟᱜ ᱢᱚᱪᱟ ᱠᱷᱚᱱ ᱱᱮᱵᱷᱤᱜᱮᱥᱚᱱ ᱪᱮᱛᱟᱱ ᱥᱮᱦᱮᱫ ᱫᱚ ᱱᱚᱣᱟ ᱴᱩᱸᱰᱟᱹᱝ ᱫᱷᱟᱹᱨᱤᱡ ᱮ ᱛᱤᱜᱩᱱᱟ ᱾

ᱠᱚᱝᱜᱳ ᱫᱤᱥᱩᱣᱟᱹᱛᱟᱹᱨᱤ ᱟᱹᱯᱱᱟᱹᱛ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱠᱤᱱᱥᱟᱥᱟ, ᱠᱚᱝᱜᱳ ᱨᱮᱱᱟᱜ ᱮᱛᱚᱢ ᱫᱷᱟᱨᱮ ᱨᱮ ᱢᱮᱱᱟᱜᱼᱟ, ᱥᱚᱡᱷᱮ ᱵᱨᱟᱡᱟᱵᱷᱤᱞ ᱠᱷᱚᱱ ᱾ ᱱᱚᱣᱟ ᱵᱟᱱᱟᱨ ᱟᱯᱷᱨᱤᱠᱟ ᱫᱤᱥᱚᱢ ᱛᱟᱞᱟ ᱨᱮ ᱵᱷᱮᱜᱟᱨ ᱞᱟᱹᱜᱤᱫ ᱛᱮ ᱡᱟᱦᱟᱸᱭᱟᱜ ᱧᱩᱛᱩᱢ ᱨᱮ "ᱠᱚᱝᱜᱳ" ᱢᱮᱱᱟᱜᱼᱟ, ᱠᱚᱝᱜᱳ ᱟᱹᱯᱱᱟᱹᱛ ᱫᱚ ᱚᱠᱟ ᱚᱠᱟ ᱡᱷᱚᱜ ᱫᱚ ᱠᱚᱝᱜᱳ-ᱵᱨᱟᱡᱟᱵᱷᱤᱞ ᱠᱚ ᱢᱮᱱᱟ,

ᱱᱟᱜᱟᱢ

ᱦᱚᱲ ᱮᱞ

ᱠᱟᱹᱣᱰᱤ ᱟᱹᱨᱤ

ᱠᱟᱞᱪᱟᱨ

ᱥᱮᱪᱮᱫ
ᱢᱮᱨᱤᱮᱱ ᱱᱜᱳᱵᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱵᱨᱟᱡᱟᱵᱷᱤᱞ ᱨᱮ ᱢᱤᱫ ᱫᱤᱥᱩᱣᱟᱹ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ, ᱡᱟᱦᱟᱸᱭᱟᱜ ᱧᱩᱛᱩᱢ ᱢᱤᱫᱴᱟᱹᱝ ᱢᱟᱨᱮ ᱞᱮᱰᱟᱹᱨᱟᱜ ᱧᱩᱛᱩᱢ ᱨᱮ ᱫᱚᱦᱚ ᱟᱠᱟᱱᱟ ᱾ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱛᱷᱟᱯᱚᱱ ᱫᱚ ᱯᱷᱩᱨᱜᱟᱹᱞ ᱛᱟᱭᱚᱢ ᱰᱤᱥᱮᱢᱵᱚᱨ ᱑᱙᱗᱑ ᱥᱟᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱤᱛᱚᱜ ᱫᱚ ᱱᱚᱸᱰᱮ ᱒᱖,᱐᱐᱐  ᱜᱚᱴᱟᱝ ᱯᱟᱹᱴᱷᱩᱣᱟᱹ ᱢᱮᱱᱟᱜ ᱠᱚᱣᱟ ᱾

ᱦᱚᱭ ᱫᱟᱜ

ᱦᱮᱡ ᱥᱮᱱ

ᱥᱚᱦᱚᱨ ᱫᱚ ᱢᱟᱭᱟ-ᱢᱟᱭᱟ ᱩᱰᱟᱹᱱ ᱰᱟᱹᱰᱤ ᱭᱟᱜ ᱚᱲᱟᱜ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱨᱮᱱᱟᱜ ᱛᱟᱞᱢᱟ ᱨᱮ ᱢᱮᱱᱟᱜᱼᱟ ᱟᱨ ᱡᱟᱦᱟᱸᱭᱟᱜ ᱯᱚᱭᱮᱸᱴ-ᱱᱳᱭᱟᱨ ᱥᱟᱶᱛᱮ ᱟᱯᱷᱨᱤᱠᱟ, ᱭᱩᱨᱳᱯ ᱟᱨ ᱛᱟᱱᱟᱞᱟ ᱥᱟᱢᱟᱝ ᱨᱮ ᱡᱮᱜᱮᱛᱟᱹᱨᱤ ᱰᱮᱥᱴᱤᱱᱮᱥᱚᱱ ᱞᱟᱹᱜᱤᱫ ᱛᱮ ᱱᱤᱭᱟᱹᱢ ᱞᱮᱠᱟᱛᱮ ᱩᱰᱟᱹᱜᱼᱟ ᱾ ᱵᱨᱟᱡᱟᱵᱷᱤᱞ ᱟᱨ ᱠᱤᱱᱥᱟᱥᱟ ᱛᱟᱞᱟ ᱨᱮ ᱢᱤᱫᱴᱟᱹᱝ ᱩᱰᱟᱹᱜ ᱜᱟᱹᱰᱤ ᱦᱟᱯᱛᱟ ᱨᱮ ᱵᱟᱨ ᱫᱷᱟᱹᱣ ᱪᱟᱪᱞᱟᱣᱜᱼᱟ, ᱢᱮᱱᱠᱟᱷᱟᱱ ᱩᱰᱟᱹᱜ ᱨᱮᱱᱟᱜ ᱚᱠᱛᱚ ᱫᱚ ᱢᱚᱬᱮ ᱛᱤᱯᱤᱡ ᱜᱮ ᱢᱮᱱᱟᱜᱼᱟ ᱾

ᱠᱚᱝᱜᱳ-ᱢᱟᱦᱟᱫᱚᱨᱭᱟ ᱨᱮᱞᱣᱮ ᱭᱟᱜ ᱥᱚᱦᱚᱨ ᱨᱮ ᱢᱤᱫᱴᱟᱹᱝ ᱥᱴᱮᱥᱚᱱ ᱢᱮᱱᱟᱜᱼᱟ ᱟᱨ ᱒᱐᱑᱔ ᱥᱟᱞ ᱨᱮ ᱯᱚᱭᱮᱸᱴ-ᱱᱳᱭᱟᱨ ᱟᱨ ᱤᱱᱴᱟᱨᱢᱤᱰᱤᱭᱟᱹᱴ ᱰᱮᱥᱴᱤᱱᱮᱥᱚᱱ ᱞᱟᱹᱜᱤᱫ ᱛᱮ ᱫᱤᱱᱟᱹᱢ ᱦᱤᱞᱚᱜ ᱮᱴᱟᱜ ᱫᱤᱱ ᱞᱟ ᱜᱟᱡᱮᱞ ᱴᱨᱮᱱ ᱥᱮᱵᱟ ᱨᱮᱱᱟᱜ ᱪᱟᱪᱞᱟᱣ ᱦᱩᱭᱩᱜ ᱠᱟᱱᱟ ᱛᱟᱦᱮᱸᱫ ᱾

ᱱᱚᱣᱟ ᱥᱟᱦᱚᱨ ᱫᱚ ᱢᱤᱫᱴᱟᱹᱝ ᱞᱟᱹᱠᱛᱤᱭᱟᱱ ᱜᱟᱰᱟ ᱡᱟᱦᱟᱡᱽ ᱜᱷᱟᱴ ᱠᱟᱱᱟ, ᱡᱟᱦᱟᱸ ᱨᱮ ᱠᱤᱱᱥᱟᱥᱟ ᱟᱨ ᱤᱢᱯᱷᱳᱱᱰᱳ ᱞᱮᱠᱟᱛᱮ ᱵᱟᱸᱜᱩᱭ ᱞᱟᱹᱜᱤᱫ ᱛᱮ ᱰᱷᱚᱝᱠᱟ ᱪᱟᱞᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱵᱨᱟᱡᱟᱵᱷᱤᱞ